b'\n_START_ARTICLE_\nVinter-OL 1994\n_START_SECTION_\nVignett\n_START_PARAGRAPH_\nAlle TV-sendingene fra de olympiske lekene p\xc3\xa5 Lillehammer ble innledet med en vignett som ble brukt i flere land. Enkelte land valgte dog \xc3\xa5 bruke sine egenkomponerte vignetter. Til den offisielle vignetten ble det brukt dansere som opptr\xc3\xa5dte som ti levende piktogrammer som utf\xc3\xb8rte flere av \xc3\xb8velsene. TV-vignetten spilte p\xc3\xa5 typisk norske naturelementer som sn\xc3\xb8, nordlys, vinter og vann. Musikken best\xc3\xa5r av mange sjangere og instrumenter som norsk folkemusikk, sl\xc3\xa5tter, fanfare, samisk joik, lur, rock m.fl. Musikken ble komponert av Geir B\xc3\xb8hren og Bent \xc3\x85serud.\n_START_SECTION_\nKritikk av lekene\n_START_PARAGRAPH_\nOL p\xc3\xa5 Lillehammer h\xc3\xb8stet endel kritikk som f\xc3\xb8lge av den \xc3\xb8konomiske sprekken. Lekene fikk i utgangspunktet en statsgaranti p\xc3\xa5 1,8 milliarder kroner. Dette kom til \xc3\xa5 \xc3\xb8ke jevnt frem til mesterskapet startet. Den endelige bevilgningen fra Stortinget ble til slutt 7,3 milliarder kroner. Ingen vet hvor mye overskridelsen ble, men det ansl\xc3\xa5s til \xc3\xa5 ha v\xc3\xa6rt rundt 300 prosent._NEWLINE_Til sammenligning ble Sommer-OL i Los Angeles ti \xc3\xa5r i forveien avviklet uten bruk av skattebetalernes penger. En del kritikk ble ogs\xc3\xa5 reist rundt sp\xc3\xb8rsm\xc3\xa5let om gjenbruk av oppf\xc3\xb8rte anlegg og arenaer. Ettertiden har vist en variabel grad av etterbruk.'